CELEX: 62008CN0410
Language: et
Date: 2008-09-22 00:00:00
Title: Kohtuasi C-410/08: Eelotsusetaotlus, mille esitas Finanzgericht Baden-Württemberg (Saksamaa) 22. septembril 2008 — Swiss Caps AG versus Hauptzollamt Singen

6.12.2008   
            
            
               ET
            
            
               Euroopa Liidu Teataja
            
            
               C 313/14
            
         Eelotsusetaotlus, mille esitas Finanzgericht Baden-Württemberg (Saksamaa) 22. septembril 2008 — Swiss Caps AG versus Hauptzollamt Singen
   (Kohtuasi C-410/08)
   (2008/C 313/20)
   Kohtumenetluse keel: saksa
   Eelotsusetaotluse esitanud kohus
   Finanzgericht Baden-Württemberg
   Põhikohtuasja pooled
   
      Kaebuse esitaja: Swiss Caps AG
   
      Vastustaja: Hauptzollamt Singen
   Eelotsuse küsimused
   
               1.
            
            
               Kas kombineeritud nomenklatuuri (nõukogu 23. juuli 1987. aasta määruse (EMÜ) nr 2658/87, tariifi- ja statistikanomenklatuuri ning ühise tollitariifistiku kohta (1) I lisa — kombineeritud nomenklatuur) rubriiki 1517 tuleb tõlgendada nii, et sellesse tuleb klassifitseerida vaid ühest — kontsentreeritud — õlist või rasvast valmistised, millele on lisatud üksnes E vitamiini ja mida rohkem ei ole töödeldud?
            
         
               2.
            
            
               Kui esimesele küsimusele tuleb vastata jaatavalt:
               kas kombineeritud nomenklatuuri rubriiki 1517 tuleb tõlgendada nii, et 22,8 mg kontsentreeritud E vitamiini (d-alpha-tocopherol kontsentraat) lisamine 600 mg-le kontsentreeritud kalaõlile (Incromega EPA SR 500 TG) välistab kauba klassifitseerimise sellesse rubriiki?
            
         
               3.
            
            
               Kui esimesele küsimusele tuleb vastata jaatavalt ning teisele küsimusele eitavalt:
               kas kombineeritud nomenklatuuri tõlgendamise üldreeglit 5 tuleb tõlgendada nii, et kapsli kestad, mis koosnevad 212,8 mg-st želatiinist, 77,7 mg-st glütseroolist ning 159,6 mg-st puhastatud veest ning mille sisuks on toidulisand, on vaadeldavad pakendina?
            
         
               4.
            
            
               Kui kolmandale küsimusele vastatakse eitavalt:
               kas kombineeritud nomenklatuuri rubriiki 1517 tuleb tõlgendada nii, et kapsli kest, mis koosneb 212,8 mg-st želatiinist, 77,7 mg-st glütseroolist ja 159,6 mg-st puhastatud veest, välistab eespool nimetatud kapslite klassifitseerimise sellesse rubriiki?
            
         
      (1)  EÜT L 256, lk 1; ELT eriväljaanne 02/02, lk 382.